Zjarret në Kaliforni - 23 të vdekur, qindra të zhdukur
Zjarret në Kaliforninë veriore kanë lënë pas vetes 23 të vdekur dhe kanë shkatërruar rreth 3,500 shtëpi dhe biznese, thonë autoritetet.
Zjarrfikësit vazhduan të luftojnë gjatë natës ndërmjet të mërkurës dhe të enjtes me zjarret e që lanë pas vetes 23 të vdekur në Kaliforninë Veriore. Më shumë se 285 veta llogariten të zhdukur në kontenë Sonoma dhe është e pqartë nëse ata kanë pësuar nga zjarret apo janë larguar pa u regjistruar nga autoritetet. Ndonëse ende nuk dihen shkaqet e zjarrit, ka mendime se ato mund të jenë shkaktuar nga linjat e energjisë elektrike që ishin rrëzuar nga erërat e forta. Rreth 25 mijë veta mbeten të evakuuar, ndërsa autoritetet thanë se të paktën 3 mijë e 500 shtëpi e biznese janë shkatërruar. Zjarret përfshinë rreth 69 mijë hektarë vreshtash të njohura botërisht për prodhimin e verës dhe një pjesë e tyre janë shkatërruar tërësisht. Presidenti Donald Trump ka miratuar fonde federale për të ndihmuar zonat e prekura në Kaliforni. Zjarret vazhdojnë të zgjerohen nga rrymat e forta të ajrit që kanë detyruar deri më tani dhjetëra mijëra njerëz të largohen. Korrespondentja e Zërit të Amerikës, Michelle Quinn, foli me njerëzit që kanë lënë pas shtëpitë e tyre, ndërsa zjarret po shkretojnë këtë zonë të njohur në mbarë botën për prodhimet e verës. Në bashkinë Sonoma, të Kalifornisë, zjarret vazhdojnë të djegin pyjet e dendur dhe vreshtat. Autoritetet janë të shqetësuara prej erës që ndryshon drejtimin dhe shton shpejtësinë. Por, Dave Larson ishte rikthyer në shtëpi për të kërkuar macet dhe për të parë nëse shtëpitë e fqinjëve kishin shpëtuar. , tregon zoti Larson. Zjarret vazhdojnë ende të digjen dhe kudo gjenden linja të rrëzuara elektriciteti. Sot, po luftojnë të shuajnë vatrat e flakëve përpara se ato të fitojnë forcë. Zjarrfikësit kanë ardhur nga larg për të ndihmuar. , thotë Kapiten Gordon O’Brien, nga shërbimi i zjarrfikësve të qytetit Alameda. Të paktën 21 persona kanë vdekur nga zjarret dhe shumë të tjerë janë ende të zhdukur. Për shkak erërave, autoritetet kanë urdhëruar evakuime të reja nga zona. Megjithë shkatërrimin, Dave Larson gjeti diçka me vlerë në hirin e shtëpisë që pati ndërtuar në vitin 2004. thotë zoti Larson. Do të duhen disa javë për të kuptuar përmasat reale të dëmeve dhe kostot e rindërtimit. Për momentin, njerëzit po përpiqen t’i mbijetojnë shkatërrimit të flakëve.